Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1383

(4) A Vhr. 3. számú mellékletének 2.2.1.1. pontja helyébe az alábbi rendelkezés lép: „2.2.1.1. „Elfogadott exportőr” minősítés iránti kérelem benyújtásának feltételei: — az exportőr a kérelem benyújtását megelőző tizenkét hónapban rendszeresen — átlagosan legalább heti egy alkalommal — szállított szabadkereskedelmi megállapodás keretében árut. (Rendszeres szállítás meghatározásánál a páneurópai kumulációs rendszerhez csatlakozó, Magyarországgal szabadkereskedelmi megállapodásokat kötött országokkal folyó kedvezményes kereskedelem keretében bonyolódó kiszállításokat együttesen kell figyelembe venni.) — vámszempontból megbízható, — belföldi székhelyű, — az áru származására vonatkozó igazolási kötelezettségének minden esetben maradéktalanul eleget tett, — az illetékes vámhivatalnak az EUR.1 okmány hitelesítését vagy a külföldi vámhatóság felkérésére végzett utólagos vizsgálat eredményeként a származást igazoló okmányok utólagos megerősítését a megelőző tizenkét hónapban jogerősen elutasítani nem kellett, — igazolni tudja, hogy a jövőben is rendszeresen fog árut szállítani szabadkereskedelmi megállapodás keretében, — nem indult ellene csődeljárás, — a kérelem benyújtását megelőző 12 hónapban a vámhatóság a kérelmező „elfogadott exportőri minősítés” iránti kérelmét jogerősen nem utasította el. Ha a fentiekben felsorolt feltételek bármelyike már nem áll fenn, a kiadott engedélyt azonnali hatállyal vissza kell vonni.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes